Suid Afrikaanse Nuus Thread - Page 211 - Stormfront
Page 211 of 226 « First < 111 161 197 198 199 200 201 202 203 204 205 206 207 208 209 210 211 212 213 214 215 216 217 218 219 220 221 222 223 224 225 > Last »
07-27-2009, 04:57 AM #2101
Wit armoede 'styg met 150%'
07-30-2009, 03:36 AM #2102
Die 'hip' polisiehoof en die blou pet
Ons nuwe polisiehoof, Bheki Cele, is ‘n man met ‘n passie vir kleurvolle hoede met bypassende hemde, broeke en baadjies. Sien jy hom in die openbaar, kan jy nie anders om te dink hy het pas van een of ander vermaaklikheidsverhoog gestap nie – so reg uit die hip Motown-era van die laat 1960’s en 1970’s.
Dis egter nie net hoede en kleredrag wat dui op ‘n ekshibisionistiese streep nie. Die nuwe kommissaris is ook kleurryk baie bekkig. Skiet graag van die heup af met die mond en sê dan die polisie kan ook maar – net met regte skietgoed. Hy kan ook lekker toi-toi, nes sy kameraad wat hom pas tot die hoogste amp in die polisiediens verhef het.
Tans is die enigste ding waaroor ‘n mens oor die nuwe polisiehoof opgewonde kan raak, die feit dat ons nou wéét sy voorganger kan nie herrys nie. Hy wat Jackie Selebi is, kan nou sy volle aandag gee aan sy beweerde ‘ligte mistykie’ met die einste gereg wat hy so skandelik arrogant vertrap het. En hy kan dit doen sonder die ontvangs van ‘n gereelde vet tjek van ons, die belastingbetalers!
Dat ons wéér eens met ‘n polisiehoof opgeskeep sit wat nie in sy pos aangestel is danksy jare se professionaliteit, ervaring of kundigheid nie – as deel van die thin blue line – moet ons seker nie verras nie. Tog het ‘n mens gehoop dat pres. Jacob Zuma se mooi praatjies in die parlement ooreen sou stem met sy aankondigings uit die Uniegehou. Helaas nie. Cele is ‘n politieke aanstelling en niks meer nie.
Maar, soos die Engelse sê: Cometh the hour, cometh the man.
Komm. Cele is nou die man in dié hoë amp, en sal moet uithaal en wys om kritici, soos die uwe, se skeptisisme verkeerd te bewys. Hy kan begin deur al sy partypolitieke verbintenisse, soos sy lidmaatskap van die ANC se nasionale uitvoerende komitee, te beëindig – as’t ware die politieke hoed verruil vir die blou pet met goue borduursels wat onpartydige openbare diens verteenwoordig. Eintlik moes Zuma hom gevra het om dit te doen en dit deel van gister se aankondiging gemaak het. Die president wys egter al hoe meer dat baantjies vir boeties en sussies meer sy ding is.
Maar Cele sal die mans en vroue van die polisiediens moet oortuig van sy bona fides. Hy sal hul vertroue moet wen en spesiale moeite moet doen om te luister en te leer van ondergeskiktes wat beter weet as hy. Hy sal respek vir sy leierskap moet verdien en aktief werk om die waardigheid en integriteit van die polisiediens wat sy voorganger so klaaglik vernietig het, te herstel.
‘n Goeie plek om te begin – dis nou seker ná al die hoëvlak voorligting- en intelligensie-sessies wat noodwendig op hom wag – is dalk die naaste polisiekollege vir deurtastende opleiding oor hoe die polisie eintlik werk en wat die basiese vereistes en behoeftes vir ‘n suksesvolle polisiediens is.
Hy moet ‘n bietjie tyd met die studente in kollegebanke en die kollegekantien deurbring. Sodat hy mooi kan begryp waarom ‘n misdaad in al sy fasette ondersoek moet word en moeite gedoen moet word om ‘n saak peutervry in die hof te kry sodat die aanklaers en die howe hul werk kan doen. En dan dalk gehaltetyd in ‘n rêrig besige polisiekantoor en speurtak deurbring.
Dit is so maklik om by ‘n uitdagende werkplek in te stap en ingesuig te raak in die oorweldigende problematiek van die oomblik en die eng agendas van afdelings. Die metafoor oor die olifant is dalk die beste benadering – eet hom stuk vir stuk, Kommissaris. Vinnige, ondeurdagte happe gaan net lei tot ongesteldheid.
En los die ekshibisionisme. Die land is geseënd met talentvolle vermaaklikheidsterre. Dan laastens, onthou tog die misdadigers is daar om vasgevat te word en nie om oor ‘n koppie boerretroos mee te tjommel oor ditjies en datjies nie!
Sterkte, Kommissaris. Ons het dit nodig.
07-30-2009, 03:38 AM #2103
Kerse in kopbene spel gevaar, waarsku Piet Byl
Sowat 80% van die 62 000 Suid-Afrikaners wat in die web van Satanisme vasgevang is, is jonger as 18 jaar.
So het dir. Piet Byleveld, baasspeurder, eergisteraand op ’n polisiëringsvergadering van sektor 2 van die Wierdabrug-polisiewyk in Centurion gesê.
Daarby sterf altesame 14 kinders jaarliks weens hul betrokkenheid by Satanisme.
“Ouers moet op hul hoede wees wanneer hul kinders begin om kerse in kopbene aan te steek, ’n pentagram op hul kamervloer het en net swart klere dra.”
Volgens Byleveld is verveeldheid, TV-speletjies, groepsdruk, geld en mag van die redes hoekom kinders by Satanisme betrokke raak.
Hy het gesê Satanisme en dwelms loop hand aan hand. Kinders se betrokkenheid by Satanisme lei tot hul betrokkenheid by dwelms, misdaad en prostitusie.
Hy en sy span is warm op die spoor van dwelmvervaardigers en -verspreiders, volgens hom “massamoordenaars”.
“Hulle (die dwelmvervaardigers en -verspreiders) wis jong mense uit,” het Byleveld gesê.
“Kinders met ’n toekoms begin vaskyk teen die oomblikke wat hulle ’n fix kan kry of hulle kyk in die deksel van ’n doodskis vas.”
Byleveld het gesê hulle is ’n gespesialiseerde eenheid wat daarop gefokus is om Satanisme en dwelms uit te roei. Dit neem soms maande tot ’n jaar om ’n vervaardiger vas te trek omdat die nodige kringe eers geïnfiltreer moet word.
Volgens Byleveld is behoorlike ouertoesig ’n probleem.
Hy weet van partytjies met ’n oorvloed drank en dwelms en minderjarige kinders sonder enige ouertoesig.
Byleveld het dit op ouers se harte gedruk om te weet wie hul kinders se vriende en dié se ouers is. Daarby moet kinders weet ouers is daar om liefde te gee.
“Wat het van liefde en omgee vir ’n kind geword?
“Liefde is nie ’n goue kredietkaart of ’n selfoon vir ’n kind nie. ’n Kind moet weet jy gee om en dat jy wil weet wat in sy lewe aangaan.”
08-04-2009, 05:45 AM #2104
08-14-2009, 08:02 AM #2105
Sakeman loop Kaap toe om seun se lewe te red
ODENDAALSRUS. – ’n Bekende sakeman van die dorp gaan die pad Kaapstad toe te voet aandurf om geld in te samel vir ’n lewensnoodsaaklike beenmurgoorplanting vir ’n skoolseun.
Mnr. Corrie Bruwer wil binne drie weke die meer as 1 200 km tot by die Grootte Schuur-hospitaal baasraak.
Beenmurgkanker is sowat vier jaar gelede by Vincent Barrington (16), ’n leerling aan die Hoërskool Wessel Maree op Odendaalsrus, gediagnoseer. ’n Geskikte skenker is vroeër vanjaar in Duitsland opgespoor.
Die siekefonds is net bereid om R250 000 vir die operasie by te dra. Nog R1,1 miljoen word benodig, waarvan bykans R200 000 die afgelope paar weke ingesamel is.
Vincent ontvang elke maand tussen vier en ses eenhede bestraalde bloed. Bruwer sê die “bietjies-bietjies-maak-baie-geldinsameling” werk nie meer nie.
“Dit is nou ’n geval van dringendheid. Vincent se lewe hang van die oorplanting af. Hoe gouer dit gedoen kan word, des te beter.”
Dr. Johan van Wyk, leraar van die NG kerk Odendaalsrus, wat die Help Vincent-projek van stapel gestuur het, sal sover moontlik met al die kerke op die roete Kaap toe in verbinding tree.
Mnr. Andrew de Wet, ’n aksiebediener van Kruiskyk, sal hom in Bloemfontein by hom aansluit. “Ons het egter borge, bystandpersoneel, slaapplek en kos nodig. Vincent-embleme sal ook aangebring moet word. Mense moet weet waaroor dit gaan.”
Mense wat wil help, kan Bruwer by 072-240-8929 bel.
08-26-2009, 03:40 AM #2106
Vrou spook om van haar ‘man’ ontslae te raak
’n Pretoriase vrou was op moedverloor se vlakte oor ’n “huwelik” met ’n man wat sy nooit ontmoet het nie.
Sy kon ook nie sommer net dié vals “huwelik” beëindig nie.
“Die polisie het my in ’n stadium gebel om te sê hulle kry nie samewerking by binnelandse sake nie, asof ek iets daaraan moes doen.
“Ek het eers gedink dit is nie so erg nie en dit is iets wat ek maklik sou oplos.
“Jy besef nie watter impak dit op jou lewe het nie.
“Ek kan nie eens belastinggeld terugeis nie.”
“Volgens my prokureur gaan dit moeilik wees om ’n onwettige huwelik te laat ontbind.
“Ek het onder meer sy (Hussian se) handtekening daarvoor nodig.”
Wagener vermoed sy is die slagoffer van ongerymdhede in binnelandse sake.
Dié departement het gister gesê hy het die saak ondersoek nadat Beeld navraag gedoen het en “besluit om die huwelik van die bevolkingsregister te skrap”.
Me. Cleo Mosana, woordvoerder, het gesê dit beteken Wagener is nou weer ’n ongetroude vrou.
08-27-2009, 06:04 AM #2107
Kaapstad 5de dodelikste stad
Dié bevinding is Woensdag deur die Citizen's Council for Public Security (CCSP),’n Mexikaanse nie-regeringsorganisasie (NRO), bekend gemaak.
08-27-2009, 06:06 AM #2108
Polisie skiet op soldate
Soldate wat gister aan ’n gewelddadige optog by die Uniegebou in Pretoria deelgeneem het, is onmiddellik geskors.
Hulle sal moontlik ook nie tydens hul skorsing betaal word nie, het ’n woedende me. Lindiwe Sisulu, minister van verdediging en militêre veterane, laatmiddag op ’n mediakonferensie gesê.
Hulle sal ingevolge die Verdedigingswet daarvan aangekla word dat hulle die weermag in onguns gebring én gedros het.
In ’n klein oorlog tussen lede van die land se veiligheidsmagte is minstens 15 soldate met donshael en rubberkoeëls getref toe die polisie tydens die onwettige betoging op hulle geskiet het. Volgens die Suid-Afrikaanse Nasionale Weermagunie (Sanwu) is hulle hoofsaaklik in die nek en kop gewond.
Tientalle polisie- en militêre voertuie is beskadig en aan die brand gesteek.
’n Polisieman se ribbes is erg gekneus nadat ’n Sanwu-lid hom met ’n groot klip teen die bors gegooi het.
Mnr. Werner Nortjé, ’n bestuurder van die Sheraton-hotel in Kerkstraat, het probeer om ’n voertuig te blus nadat Sanwu-lede dit aan die brand gesteek het, maar sowat vyf van hulle het hom gegryp en aangerand. “Ek het niks eens met die optog uit te waai nie – hulle het my net eenvoudig begin slaan,” het Nortjé gesê.
Die betoging het in chaos ontaard toe die polisie die sowat 2?000 betogers met ’n waterkanon begin spuit het.
Sanwu-lede het polisielede en ’n polisievragmotor, asook joernaliste, met klippe bestook.
Omstreeks 12:30 het ’n groep soldate by ’n onbewaakte ingang deur die heining na die Uniegebou gedruk.
Die polisie het kort daarna op dié soldate losgebrand en hulle deur die strate gejaag.
Honderde skote is op Sanwu-lede afgevuur en verskeie donderbuise en traangas is gebruik om die skare op te breek.
Ná die tyd het rubberkoeëldoppies, vullis van omgekeerde asblikke en glasskerwe van polisievoertuie se stukkende ruite oral in Kerkstraat gestrooi gelê.
Sowat 500 soldate het ná die aanvanklike konflik nog tot om 16:10 buite die heining om die Uniegebou, onder streng polisiebewaking, bly betoog, selfs nadat ’n memorandum aan komm. David Mbambo van die Pretoria-Sentraal-polisiekantoor oorhandig is.
Hulle het eers begin wegbeweeg toe die polisie hulle weer met geweld gedreig het.
Sisulu het die soldate se gedrag ’n “skande” genoem wat die weermag se goeie reputasie “bevuil” het.
Mnr. Nathi Mthethwa, minister van polisie, het gesê die polisie het twee soldate wat in hegtenis geneem is aan die militêre polisie oorhandig.
Mnr. Console Tleane, woordvoerder van Tshwane se departement van gemeenskapsveiligheid, het gesê die geweld was “tragies en onnodig”.
“Aanvanklik is toestemming aan Sanwu verleen om die optog te hou, maar ons het daarna inligting bekom oor dreigemente van geweld wat met die beplande optog verband gehou het,” het hy gesê.
“In die belang van nasionale veiligheid het ons die hof genader om die optog onwettig te verklaar. Die polisie het gister herhaaldelik aan die betogers gesê hulle moet hul protesaksie staak, maar hulle wou nie luister nie en het as groep die Uniegebou-terrein betree.
“Daar is toe besluit om die nodige geweld te gebruik – eerstens omdat die optog onwettig gehou is en tweedens omdat die Uniegebou se terrein ’n nasionale kernpunt is wat prioriteitbeskerming geniet.”
Die beseerde soldate is almal na 1 Militêre Hospitaal in Thaba Tshwane geneem.
08-31-2009, 07:33 AM #2109
Geen partytjie vir Siener nie
Die een of ander tyd verlede jaar – of dalk die jaar voor dit – het die bloekomboom wat Niklaas “Siener” van Rensburg voor sy huis geplant het, omgeval. Nou is dit net ’n groot, uitgedroogde stomp.
En in die plek van die huis waarin Ottosdal se beroemdste oudinwoner sy laaste dae deurgebring het, lê ’n paar rou stene in die veld rond.
Siener sou vandag 155 jaar oud geword het, maar in Ottosdal is daar nie partytjies nie.
Die oueres wat daar grootgeword het, weet nog dit is Siener-wêreld, vertel die profeet se kleinseun, mnr. Ockert Botha. Maar die res? “Nee, wat.”
“Ons kleinkinders verkies dit so. My oupa was nie ’n man wat uitspattig gelewe het nie.”
Boonop raak hulle gefrustreerd as mense daar opdaag vol stories oor Siener se voorspellings – dikwels mense wat allerlei nuusgebeure in sy visioene inlees asof hy ’n Boere-Nostradamus was. Een keer selfs iemand van die Israel-visiekerk.
Groot verjaardagruikers word ook nie op sy graf verwag nie.
Siener lê in ’n ogiesdraad-omheinde familiebegraafplaas langs ’n ongemerkte grond-plaaspad met ’n plastiekblompotjie op sy graf. Ondanks die kleinkinders se harde werk om dit in stand te hou, is daar ’n paar gate waar die meerkatte gegrawe het, onder meer langs die graf van Siener se vrou, Anna Sophia.
Ál aanduiding van die historiese betekenis is ’n bordjie met twee byna weggeroeste Vierkleure wat lui “Siener N.P.J. van Rensburg begrafplaas” (sic).
Volgens Botha (seun van Siener se tweede dogter) is dié stilte beter as eienaardighede, soos ’n brief die afgelope week in ’n dagblad waarin geskimp is dat Siener aardverhitting en die varkgriep voorspel het.
“Een gesig waarna ouens nou by herhaling verwys, is my oupa se verwysing na ‘die dag as die sneeu sal begin smelt’. Ek kan dit nêrens op skrif vind nie. Daar is soveel mites en legendes in omloop dat niemand meer weet wat my oupa gesê het nie.”
Die ergste was toe iemand in die 1990’s beweer het Siener het voorspel Duitsers gaan wapens verskaf vir ’n Afrikaner-opstand teen die regering. “Party ouens het dit geglo en nou sit ’n klomp boere in die tronk.”
Die kleinkinders wat donkie-jare gelede geluister het hoe hul ouers saans ná boekevat oor Siener gesels, ken die effens minder sensasionele waarheid.
So vertel boeke Siener het gesê daar lê ’n diamant so groot soos ’n skaapkop onder Suid-Afrikaanse bodem. “Maar dis nonsens. My oom het vertel hy het saam met my oupa op die stoep gesit toe my oupa sê hy sien hy sit op groot rykdom. Toe vra my oom waar dit is. Toe sê hy die hele wêreld hier vol. Dit was voor die ontdekking van diamante in Wes-Transvaal.
“Daar kom nou ’n boek wat geadverteer word dat dit opsienbare feite aan die lig gaan bring. Dit is nonsens. Daar is geen nuwe feite nie.”
09-01-2009, 05:12 AM #2110
Hof: ‘Gee geld vir wapens!’
Kaapstad. – Mnr. Nathi Mthethwa, minister van polisie, het drie maande om vorendag te kom met riglyne oor die uitbetaling van vergoeding aan mense wat hul vuurwapens vrywillig inhandig.
Dié beslissing van regter Jeanette Traverso gister in die Wes-Kaapse hooggeregshof kan uiteindelik lei tot die uitbetaling van miljoene rande.
Ingevolge die nuwe Wet op die Beheer van Vuurwapens kan vuurwapeneienaars om vergoeding aansoek doen indien hulle nie om herlisensiëring aansoek gedoen het nie, of ’n lisensie geweier is vir vuurwapens in hul besit.
Traverso se beslissing volg op ’n aansoek deur die Geregtigheidsalliansie van Suid-Afrika (Jasa) en die Valsbaai-skietklub teen die minister van polisie, die nasionale kommissaris van polisie en die appèlraad van vuurwapens.
Hiervolgens het die applikante gevra dat die minister sy verpligting nakom en riglyne saamstel vir die vergoeding van vuurwapeneienaars, soos deur die wetgewing vereis word.
Hulle voer aan dat die weiering en versuim van die respondente om hul wetlike verpligtinge ingevolge die Vuurwapenbeheerwet na te kom ’n oortreding van die Grondwet is.
Luidens hofstukke is die relevante bepalings van die Wet op die Beheer van Vuurwapens sedert 1 Julie 2004 van krag.
Pogings deur Mthethwa se regsverteenwoordiger, adv. Kosie Olivier, om Mthethwa van die situasie te distansieer omdat hy nie destyds die posisie van minister beklee het nie, is deur Traverso veroordeel.
Sy het Olivier se versoek verwerp waarin uitstel van die aansoek gevra is sodat verklarings ter verduideliking van Mthe-thwa se betrokkenheid (al dan nie) ingedien kan word.
“Maar hoekom?” het sy gevra. Mthethwa se verweer dat hy eers ná April in die posisie aangestel is en dus geen kennis van die riglyne dra nie, het geen indruk op haar gemaak nie.
“So, én” was haar antwoord hierop. Sy het gesê dat die staat reeds erken het hy het nie ’n verweer nie en die aansoek met regskoste toegestaan.
Traverso se beslissing het wye kommentaar ontlok.
Ná die hofverrigtinge het adv. John Smyth QC van Jasa gesê dié beslissing kan lei tot die uitbetaling van miljoene rande.
“Die bevel sê wat die afgelope vyf jaar gebeur het, is onwettig en ongrondwetlik,” het Smyth gesê.
Mnr. Martin Hood, regsadviseur van die Suid-Afrikaanse Vereniging van Wapeneienaars (SAGA), het by navraag gesê die beslissing moes lankal gebeur het.
Volgens Hood het Traverso se beslissing ’n proses aan die gang gesit en wys dit op die tekorte van die wetgewing.
“Die wetgewing is onregverdig en die polisie kan nié die taak vermag wat hulle opgelê is nie. Dit is net die begin van baie hofsake wat gaan poog om dié wetgewing tersyde te stel,” het Hood gesê.
Page generated in 1.92450 seconds with 12 queries